ร้านนี้สาขาแรกอยู่ที่เซ็นทรัล แต่สาขานี้อยู่ชั้น 2 ข้างร้านชานม Buddy Teddy เลยค่ะ เป็นร้านเล็กๆมีโต๊ะประมาณ 3-4 โต้ะ ขายพวกเครื่องดื่ม ของหวาน และน้ำแข็งไสเกาหลีคล้ายๆบิงซู แต่ร้านนี้เค้าเรียก "sorbet" กันค่ะ มีหลายรสเลย ส่วนใหญ่จะเน้นเป็นรสผลไม้ค่ะ

วันนี้ลองไป 3 อย่าง
- Chocolate Sorbet (110฿) น้ำแข็งไสเนื้อละเอียด ราดด้วยผงโกโก้ ใส่บราวนี่และโอรีโอ้ไม่อั้น (ย้ำว่าโอรีโอ้ ไม่ใช่ครีมโอเหมือนร้านอื่นนะจ้ะ) แถมวันนั้นเค้าแถมบราวนี่และโอรีโอ้แยกให้ด้วยอย่างละจานด้วยค่ะ บราวนี่อร่อยมากๆ อิ่มเอิบ

- วาฟเฟิล: จานนี้จำราคาไม่ได้ แต่มาอลังการงานสร้างดีค่ะ วาฟเฟิลชิ้นเล็กแป้งนุ่มสองชิ้นราดด้วยซอสช็อกโกแลต ไอศครีมวนิลา กล้วยสไลด์ราดน้ำผึ้งและกีวี อร่อยมาตรฐานวาฟเฟิลทั่วไป

- กล้วยปั่น: แก้วนี้ราคาเฉียดร้อยนะจ้ะ เพื่อนอยากทานเลยสั่งมา ก็กล้วยปั่นทั่วไป แต่ที่จัดว่าเด็ดคือแก้วค่ะ คือหนาเป็น 2 ชั้น กิ้บเก๋ดีแท้

โดยรวมนี่โอเลยนะ พนักงานก็น่ารักมากๆ อุส่าแถมบราวนี่โอรีโอ้ให้ด้วย พอถามว่าช่วงนี้มีโปรอะไรไหม เค้าก็บอกว่าต้องสั่งเชอร์เบตรสอะไรก็ได้แล้วถ่ายรูปเช็คอินให้เห็นป้ายชื่อร้านจะได้รับส่วนลด 15% ค่ะ